Misser Berg: Online analyse, supervision og undervisning. Fordele og udfordringer.

Analyse, supervision og undervisning kan nu ske online. Det giver nogle muligheder for at nå ud til fjerntliggende steder - på analysesiden giver det f.eks. mulighed for at opretholde en regelmæssig frekvens med klienter, som bor langt væk. Men hvilke konsekvenser har det? Hvilken indflydelse har en analyse via Skype f.eks. på analytiker, analysand og på processen som sådan? I løbet af de seneste 6-7 år er der lavet en del undersøgelser, og udgivet en række artikler om emnet. Jeg vil i mit oplæg dels trække på mine egne erfaringer som analytiker, supervisor og underviser via Skype m.m., og dels resumere nogle af de undersøgelser og artikler, der er udkommet om emnet.

Misser Berg, Jungiansk Analytiker DSAP/IAAP. Bestyrelsesmedlem i Dansk Selskab for Analytisk Psykologi (DSAP) og medlem af studieledelsen ved C.G. Jung Instituttet, København. Vicepræsident i International Association for Analytical Psychology (IAAP). Formand for Education Committee i IAAP, som forestår uddannelsen af jungianske analytikere i 25 ikke-vestlige lande, hvor der ikke er anden tilgængelig uddannelsesmulighed. (F.eks. Kazakhstan, Hviderusland, Tunesien, Peru etc.)